हरियाणा में कोरोना वायरस के 1,957 नए मामले, 8 मरीजों की मौत
हरियाणा में रविवार को कोरोना वायरस संक्रमण के 1,957 नए मामले सामने आए जिसके बाद कुल संक्रमितों की संख्या बढ़कर 1,99,874 हो गयी। इसके अलावा आठ और संक्रमित मरीजों की मौत होने से राज्य में मृतकों की संख्या बढ़कर 2,019 हो गयी।
चंडीगढ़: हरियाणा में रविवार को कोरोना वायरस संक्रमण के 1,957 नए मामले सामने आए जिसके बाद कुल संक्रमितों की संख्या बढ़कर 1,99,874 हो गयी। इसके अलावा आठ और संक्रमित मरीजों की मौत होने से राज्य में मृतकों की संख्या बढ़कर 2,019 हो गयी। राज्य स्वास्थ्य विभाग द्वारा जारी दैनिक बुलेटिन में यह जानकारी दी गई। बुलेटिन के अनुसार, संक्रमण से भिवानी में तीन, फरीदाबाद में दो और गुरुग्राम, सिरसा और सोनीपत में एक-एक मरीज की मौत हुई। बुलेटिन के अनुसार, जिन जिलों में रविवार को संक्रमण के सर्वाधिक मामले सामने आए उनमें फरीदाबाद (643), गुरुग्राम (515) और हिसार (163) शामिल हैं। राज्य में अभी 19,557 लोगों का इलाज चल रहा है और अब तक कुल 1,78,298 लोग इस संक्रमण को मात दे चुके हैं। राज्य में स्वस्थ होने की दर 89.21 प्रतिशत है।